

 **REPUBLIKA HRVATSKA**

 **KRAPINSKO – ZAGORSKA ŽUPANIJA**

 **ŽUPANIJSKA SKUPŠTINA**

KLASA: 214-02/21-01/02

URBROJ: 2140/01-01-21-

Krapina,

Na temelju članka 111. stavka 6. Zakona o vatrogastvu („Narodne novine“, broj 125/19) i članka 17. Statuta Krapinsko-zagorske županije („Službeni glasnik Krapinsko-zagorske županije“, broj 13/01., 5/06., 11/06., 14/09., 11/13 i 13/18., 5/20., 10/21., 15/21.- pročišćeni tekst) Županijska skupština Krapinsko-zagorske županije na \_\_. sjednici održanoj dana \_\_\_\_\_\_\_\_\_\_\_\_\_\_\_ 2021. godine donijela je

**O D L U K U**

**o povećanju iznosa sredstava za financiranje vatrogasne djelatnosti i aktivnosti na području Krapinsko-zagorske županije u 2022. godini**

**Članak 1.**

Ovom Odlukom povećava se iznos sredstava za financiranje vatrogasne djelatnosti i aktivnosti na području Krapinsko-zagorske županije u 2022. godini.

**Članak 2.**

Iznos sredstava od 607.759,00 kuna, utvrđen primjenom članka 111. stavka 3. točke 3. Zakona o vatrogastvu, povećava se za iznos od 542.241 kuna, tako da ukupni iznos sredstava za financiranje vatrogasne djelatnosti i aktivnosti u 2022. godini iznosi 1.150.000,00 kuna.

**Članak 3.**

Sredstva koja Krapinsko-zagorska županija osigurava za vatrogastvo doznačuju se Vatrogasnoj zajednici Krapinsko-zagorske županije.

**Članak 4.**

Vatrogasna zajednica Krapinsko-zagorske županije dužna je izvješće o utrošku financijskih sredstava dostaviti Krapinsko-zagorskoj županiji najkasnije u roku od 60 dana od isteka kalendarske godine.

**Članak 5.**

Nadzor namjenskog korištenja sredstava utvrđenih ovom Odlukom za financiranje vatrogastva obavlja Upravni odjel za opće i zajedničke poslove Krapinsko-zagorske županije.

**Članak 6.**

Ova Odluka stupa na snagu osmi dan od dana objave u „Službenom glasniku Krapinsko-zagorske županije“.

 **PREDSJEDNIK**

 **ŽUPANIJSKE SKUPŠTINE**

 Zlatko Šorša

DOSTAVITI:

1. Hrvatska vatrogasna zajednica
2. Vatrogasna zajednica Krapinsko-zagorske županije
3. Upravni odjel za opće i zajedničke poslove
4. Upravni odjel za financije i proračun
5. za Zbirku isprava
6. za prilog zapisniku
7. pismohrana.